વળી ચંદ્ર માત્ર ૨૭ દિવસમાં જ બધી રાશિઓનું ભ્રમણ કરી લેતો હોઈ ચંદ્ર ની રાશી અને નક્ષત્રને આધારે બનતા યોગ તો દર મહિને સર્જાતા રહે છે તેથી આવા યોગો ને ગંભીરતાથી લઇ શકાય નહિ. પરંતુ ' ડૂબતો તરણું ' પકડે તેમ જાતક જ્યારે મુશ્કેલ સમય માંથી પસાર થતો હોયછે ત્યારે તેની વિવેક શક્તિ કંઇક અંશે કુંઠિત બની ગઈ હોય છે અને તે આ સામાન્ય બુદ્ધિની બાબત પણ સમજી શકતો નથી અને એક સાવ ઓછું ભણેલ જ્યોતિષી જે અષ્ટમ પષ્ટમ સમજાવે તે માની લે છે.